Referat af Generalforsamling i

Støtteforeningen for Mejls-Orten-Tinghøj Friskole og Naturbørnehave. 13.4.16.

1. **Valg af dirigent og stemmetællere:** Dirigent blev Bjarne Jørgensen. Han udpegede herefter 3 stemmetællere, som accepterede.
2. **Bestyrelsen aflægger beretning:** Dette blev varetaget af formanden. Beretningen blev indledt med en præsentation af bestyrelsens medlemmer. Årets aktiviteter blev gennemgået såvel de indtægtsgivende som de aktiviteter, indtægterne muliggør på skolen. Beretningen i sin fulde længde kan læses på hjemmesiden [www.MOT-multi.dk](http://www.MOT-multi.dk). Der var ingen kommentarer fra forsamlingen.
3. **Det reviderede regnskab forelægges til godkendelse:** Støtteforeningens regnskab blev omdelt og blev gennemgået af revisoren. Fra salen blev spurgt ind til skatteforholdene, hvorefter regnskabet blev godkendt af forsamlingen.
4. **Fastsættelse af medlemskontingent:** Bestyrelsen lagde op til at fortsætte med nuværende medlemskontingent på 250,-/år og dette affødte ikke yderligere kommentarer fra salen.
5. **Valg af bestyrelsesmedlemmer og 2 suppleanter:** På valg var Vibeke Petersen, som i februar trak sig fra bestyrelsen da familien valgte at skifte skole, og hun ønskede ikke genvalg. Jens Hansen var ligeledes på valg. Valgt for en ny 2-årig periode blev: Jens Hansen og Peter Lorentzen. Som suppleanter blev valgt: Michael Knudsen og Knud Lorentzen.
6. **Valg af revisor:** Genvalg af Allan Østergaard, Partner Revision, Skjern.
7. **Indkomne forslag:** Ingen forslag.
8. **Eventuelt:** Fra salen fremkom ønske om fokus på gårdtoiletternes tilstand. Hensigtsmæssigt snart at få renoveret/istandsat.

Formanden takkede ordstyreren og mødet sluttede i god ro og orden kl 21.57.